Ons lewens… – Perdebytjie se nes
Posted on July 25, 2014 by perdebytjie
Verloop in raampies.
By geboorte is jy 'n kale mensie met geen gedefinieerdheid nie.Soos tyd aanstap,ontwikkel jy 'n raampie wat net jou eie is.Party mense waardeer wat hulle in die raampie sien,maar ander kyk met afguns daarna en is maar te bly as die raampie kraak of die foto verdof.
Sommige van ons ontwikkel groot rame om ons suksesvolle lewens daar te kan inpas.Hierdie rame kan soms op onbeskeie maniere in ander se kele afgedruk word.Partymaal is hierdie groot rame weer voorbeelde van beskeidenheid,nederigheid en dankbaarheid en beslis die moeite werd om teen jou lewensmuur te hang.
Soms val hierdie groot raam met 'n slag van die muur af en die hele prentjie versplinter in duisend stukkies.Ons almal het al op so 'n punt gekom en dis 'n gelykmaker…geen raam is onbreekbaar nie.
Ons laaste raampie waarmee ons die lewe verlaat,is die raamwerk van 'n kis en niemand,maar niemand kan hierdie raampie ontsnap nie…dus,geniet die raampie vol vreugde wat elke dag jou bied en waardeer die raampies van al jou vriende en geliefdes om jou!
19 Replies to "Ons lewens…"
Mooi, baie dankie vir jou raamwerk.
Dankie vir inloer hier!
Partykeer sit ons onsself ook in 'n raam en sukkel om te groei as gevolg van die beperkings
Ja dis baie waar.
Jy is so reg… en sommige mense gaan vreeslike skokke kry as hulle in die volgende raampie kom. Lekker gelees Dankie
Gelukkig het mens keuses van hoe jou raampie kan lyk.
Ja maar Daar is die wat nooit tevrede is nie.
hierdie is die "stof to nadenke" tipe van blog wat mens weer en weer kan kom lees
Baie dankie vir die kompliment…ek het gedink dis dalk te soetsappig!
Net om ons weer bewus te maak, dankie !
Dankie vir inloer,Lewies.
Baie interessante metafoor. Deesdae kan 'n mens nog 'n aspek byvoeg: soms 'phothoshop' ons daardie raampie om 'n onrealistiese fassade voor te hou…. Lekker Sondag vir jou XX
Ek dink ons "photoshop" daardie raampie maar baie en bedrieg soms onsself ook daarmee!Oulike idee van jou,dankie.
Hei, ek wou nog 'n raam-ene doen! Baie waar wat jy sê. Het nogal baie met mens se persepsies te doen, wat jy as rame beskryf?